મનોજ કુમારે ખુલાસો કર્યો છે કે, ‘ભારત’ નામ માટે એમણે કોઈ પેટન્ટ હક લીધા નથી કે એની પર પોતાનો કોઈ અધિકાર નથી. દેશનો દરેક વ્યક્તિ ‘ભારત’ છે. મને એ વાતની ખુશી છે કે સલમાન અને અક્ષય જેવા સુપરસ્ટાર સામાજિક જાગૃતિ લાવે, દેશમાં નવી આશાનો ઉદય કરે, નવા ભારતનું નિર્માણ કરે એવા પાત્રો ફિલ્મોમાં ભજવી રહ્યા છે. જો તમે તમારા કામમાં પ્રામાણિક હશો તો અને જો સમાજમાં પરિવર્તન લાવવાની ઈચ્છામાં તમે પ્રામાણિક હશો તો દર્શકો તમારા પ્રયાસોને ચોક્કસ વધાવશે. મને સલમાન અને અક્ષયના કાર્યમાં પ્રામાણિકતા જોવા મળી છે અને એનું એમને વળતર-ઈનામ મળવું જ જોઈએ.